Diari Oficial de la Generalitat Valenciana


Sumari del DOGV 6279, del 01-06-2010 (2010/6160)

RESOLUCIÓ de 25 de maig de 2010 de la Direcció General de Personal de la Conselleria d'Educació, per la qual es convoca procediment d'adjudicació de destinacions amb caràcter provisional, en pràctiques i interí, en els cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials i de professors d'escoles oficials, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny per al curs 2010/2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6279

Data del DOGV
:   01-06-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/6160


Data del document
:   25-05-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 de maig de 2010 de la Direcció General de Personal de la Conselleria d'Educació, per la qual es convoca procediment d'adjudicació de destinacions amb caràcter provisional, en pràctiques i interí, en els cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials i de professors d'escoles oficials, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny per al curs 2010/2011. [2010/6160]
L'experiència acumulada al llarg de diversos anys entorn de la realització dels actes d'adjudicació de destí provisional i l'avanç en els mitjans de transmissió d'informació, en especial els informàtics, faciliten un canvi en el tradicional mètode presencial d'assignació de llocs per a aconseguir una gestió més eficient dels recursos professionals disponibles de cara a l'inici del curs escolar. Esta nova gestió s'establix, a més, amb l'objecte de fer efectives totes les garanties procedimentals per als participants i assegurar la incorporació dels docents als centres educatius amb el temps suficient per a participar en la preparació del curs escolar.
En la tramitació d'esta resolució s'ha complit el que preveu l'article 37 de la Llei 7/2007, de 12 d'abril, de l'Estatut Bàsic de l'Empleat Públic.
En virtut d'això, esta direcció general resol convocar procediment d'adjudicació de destinacions amb caràcter provisional, en pràctiques i interí en els cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials i de professors d'escoles oficials, professors tècnics de formació professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny per al curs 2010/2011, d'acord amb les bases següents:
I. Participants
Primera. Participació voluntària.
Poden participar de forma voluntària en la present convocatòria, els funcionaris de carrera dels cossos docents en els cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials i de professors d'escoles oficials d'idiomes, professors tècnics de formació professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny dependents de la Generalitat, que, trobant-se en qualsevol de les situacions d'excedència que impliquen pèrdua de la destinació definitiva, desitgen reingressar al servici actiu i complisquen els requisits per a això. (Apartat de participació, 1.Reingressats).
Segona. Participació forçosa
Estan obligats a participar en esta convocatòria
1. Els funcionaris de carrera dels cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials i de professors d'escoles oficials d'idiomes, professors tècnics de formació professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, que durant el curs escolar 2009/2010 estiguen prestant servicis amb caràcter provisional en centres dependents de la Conselleria d'Educació i no hagen obtingut destinació definitiva per cap de les convocatòries del concurs de trasllats, ni hagen obtingut destinació provisional per al curs escolar 2010/2011 per qualsevol altre procediment de provisió de llocs de treball. (Apartat de participació, 2-Provisionals).
2. Els funcionaris de carrera dels cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials i de professors d'escoles oficials d'idiomes, professors tècnics de formació professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny reingressats en el servici actiu durant el curs escolar 2009/2010 i no hagen obtingut destinació definitiva en els concursos de trasllats convocats, ni hagen obtingut destinació provisional per al curs escolar 2010/2011 per qualsevol altre procediment de provisió de llocs de treball. (Apartat de participació, 2-Provisionals).
3. Els que no tinguen destinació definitiva per suspensió de funcions, una vegada complida la sanció. (Apartat de participació, 2-Provisionals).
4. Els aspirants seleccionats en el procediment selectiu convocat per l'Orde de 6 de maig de 2009, que no hagen obtingut destinació provisional per al curs escolar 2010/2011 per qualsevol altre procediment de provisió de llocs de treball. Així com tots aquells que han realitzat les pràctiques durant el present curs escolar (Apartat de participació, 2- Provisionals).
5. Els aspirants seleccionats en el procediment selectiu convocat per la Resolució de 27 d'abril de 2010 i hagen d'incorporar-se a la realització del període de pràctiques. I aquells que tinguen concedida pròrroga per a la realització de la fase de pràctiques o hagen resultat no aptes en convocatòries anteriors (Apartat de participació, 3-Pràctiques).
6. Els funcionaris interins integrants de la borsa de treball constituïda en la Conselleria d'Educació, en la quota que serà fixada una vegada es publiquen les llistes de seleccionats en el procediment selectiu convocat per la Resolució de 27 d'abril de 2010. (Apartat de participació, 4-Interins).
II. Prioritats
Tercera. Prioritat en l'adjudicació
Per a l'obtenció de destinació, la prioritat serà determinada per als funcionaris compresos en la base primera i segona, punts de l'1 al 4, per la promoció d'ingrés més antiga i, dins d'esta, per la puntuació més alta obtinguda en el procediment selectiu pel qual va ser seleccionat.
Per als compresos en la base segona, punt 5, l'obtenció de destinació es determinarà per l'orde que establisca la respectiva llista d'aspirants seleccionats.
Per als compresos en la base segona, punt 6, l'obtenció de destinació es determinarà per l'orde que tinguen en la respectiva llista d'interins.
III. Vacants
Quarta. Publicitat de codis i vacants
A fi que els participants en la present convocatòria puguen realitzar les seues peticions, adjunt a la present resolució, annex I, es publica la relació de centres existents en les diferents localitats compreses en l'àmbit de gestió de la Conselleria d'Educació, així com les àrees i subàrees en les que s'han agrupat estos. Com a annex II es publica la relació d'especialitats i la seua codificació a l'efecte de la presentació d'instàncies.
Amb anterioritat a les resolucions provisionals i definitives del present procediment, es publicarà la llista de vacants amb què s'ha realitzat el procediment, tenint en compte que totes estes han de correspondre a llocs de treball previstos en la planificació educativa.
IV. Format i formalització de les sol·licituds
Quinta. Sol·licituds
Tots els participants hauran de presentar una instància, que serà tramitada a través de la pàgina web de la Conselleria d'Educació (http://www.edu.gva.es). No caldrà presentar la inscripció en cap registre físic.
La presentació per mitjans telemàtics de la sol·licitud de participació s'efectuarà per mitjà del codi d'usuari i la contrasenya que s'establisquen en l'aplicació.
Per a efectuar consultes sobre els resultats que obtinga en un procés concret, l'interessat pot accedir amb el codi d'usuari i la contrasenya que s'establisquen en l'aplicació.
L'ús dels mitjans telemàtics per a participar en el procés comporta el consentiment del sol·licitant al tractament de les seues dades de caràcter personal que siguen necessàries per a la tramitació del procés d'acord amb la normativa vigent.
Sexta. Peticions
El nombre de peticions que cada participant pot sol·licitar no podrà excedir de 300. A l'efecte d'obtenció d'un lloc, els participants consignaran els codis de centres, localitats, subàrea, àrea o província i tipus de places que sol·liciten per orde de preferència i que figuren en l'annex de la present resolució.
Les peticions poden fer-se a un centre concret, localitat, subàrea, àrea o província, sent-ne compatibles totes les modalitats. En els tres últims casos s'adjudicarà el primer centre de la localitat, subàrea o àrea amb lloc en el mateix orde en què apareguen anunciats en la convocatòria.
Aquells participants que puguen participar per més d'una especialitat hauran de prioritzar estes en el lloc reservat per a això en la instància de participació, combinant-se estes en l'orde successiu que establisca el participant amb les seues peticions de centre, localitat, subàrea, àrea i província.
Si es demana més d'un lloc-especialitat d'un mateix centre, localitat, subàrea, àrea o província és necessari repetir el centre, localitat, subàrea, àrea o província tantes vegades com llocs que se sol·liciten. No obstant això, a fi de simplificar i facilitar als participants la realització de les seues peticions, els interessats que ho desitgen podran sol·licitar tots els centres corresponents a una localitat, subàrea, àrea o província, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat, subàrea, àrea o província i lloc-especialitat, entenent-se, en este cas, que sol·liciten tots els centres de la localitat, subàrea, àrea o província que es tracte en el mateix orde de preferència amb què apareixen publicats en l'annex corresponent de la convocatòria i sempre referits als centres que apareixen en el dit annex. Si, respecte a tots els centres d'una localitat, subàrea, àrea o província, desitja sol·licitar-se algun o alguns d'estos prioritàriament, estos centres podran consignar-se com a peticions individualitzades per orde de preferència i, a continuació, consignar el codi corresponent a la localitat, subàrea, àrea o província i lloc-especialitat, entenent-se incorporats a les seues peticions la resta de centres en el mateix orde en què apareixen publicats en l'annex corresponent de la convocatòria. A més, si els llocs que se sol·liciten tenen caràcter d'itinerant/compartit o naturalesa mixta (lloc per a impartir matèries de més d'una especialitat en el mateix centre), o si sol·liciten llocs el titular dels quals es troba prestant servicis en un altre destí però que, normativament, pot tornar al lloc de què és titular al llarg del curs escolar o llocs a temps parcial, haurà de fer-se constar esta circumstància en l'espai reservat a este efecte en l'apartat de petició de la instància.
Els aspirants seleccionats en el procediment selectiu convocat per la Resolució de 27 d'abril del 2010 i hagen d'incorporar-se a la realització del període de pràctiques i aquells que tinguen concedida pròrroga per a la realització de la fase de pràctiques o hagen resultat no aptes en convocatòries anteriors no podran sol·licitar llocs de naturalesa mixta (lloc per a impartir matèries de més d'una especialitat en el mateix centre).
Només els funcionaris interins podran sol·licitar llocs el titular dels quals es troba prestant servicis en un altre destí però que, normativament, pot tornar al lloc de què és titular al llarg del curs escolar i llocs a temps parcial.
Els funcionaris de carrera que participen amb caràcter forçós i els funcionaris en pràctiques hauran de fer constar necessàriament l'orde de preferència de província, i indicaran els codis corresponents a les tres províncies de la Comunitat; en cas contrari, si s'esgotaren els criteris de prioritat consignats en la sol·licitud, podran ser nomenats en qualsevol de les places disponibles.
Per als funcionaris interins, la petició de províncies serà voluntària, ara bé, si no inclouen en la petició els codis corresponents a les tres províncies de la Comunitat o, si és el cas, de la província o províncies per les quals està obligat a participar, i no se li adjudica un lloc dels sol·licitats quedarien exclosos de la borsa de treball.
Sèptima. Terminis
El termini de presentació d'instàncies serà els dies 10, 11, 12, 13 i 14 de juny de 2010 per als participants de la base primera i segona, punts de l'1 al 4, i els dies 16, 17, 18, 19 i 20 de juliol de 2010, per als participants de la base segona, punts 5 i 6.
En el supòsit que es presentes en termini i forma més d'una sol·licitud de peticions, només es tindrà en compte l'última presentada. Finalitzat el termini de presentació d'instàncies, per cap concepte s'alteraran les peticions.
A fi de facilitar al participant l'ompliment telemàtic del procediment, s'habilitaran els mitjans necessaris als centres de Formació, Innovació i Recursos Educatius (CEFIRE).
V. Normes d'adjudicació
Octava. Adjudicació.
L'adjudicació de les vacants es realitzarà d'acord amb les prioritats establides en la base tercera.
Amb anterioritat a la resolució definitiva de la convocatòria es publicarà la relació de participants amb l'orde d'adjudicació; contra la dita relació podrà presentar-se reclamacions en el termini de dos dies hàbils que es dirigiràn a la Direcció General de Personal i es presentaràn exclusivament en les seccions de Personal de les direccions territorials d'Educació; una vegada revisades les reclamacions, es publicarà la llista definitiva de participants.
Novena. Resolucions
La Direcció General de Personal publicarà la relació provisional dels participants que hagen obtingut una destinació i atorgarà un termini de dos dies hàbils per a les reclamacions, les quals únicament podran presentar-se per via telemàtica. La llista d'adjudicacions s'elevarà a definitiva i es resoldran les reclamacions en la resolució mateixa, que serà objecte de publicació en els taulers d'anuncis de les direccions territorials d'Educació i en la pàgina web de la Conselleria d'Educació (http://www.edu.gva.es). Per mitjà d'esta publicació s'entendran notificats a tots els efectes els participants.
La presa de possessió de la nova destinació tindrà lloc a efectes administratius l'1 de setembre de 2010 als centres on els ha sigut adjudicada la destinació.
Els funcionaris interins que havent de participar en la convocatòria no ho feren o no incloguen la petició de províncies, i aquells que havent participat i obtingut destinació no s'hi incorporen en el termini establit, seran exclosos de les borses de treball en què estiguen inscrits.
Deu. Adscripció provincial
Els funcionaris interins que hagen participat i no obtinguen destinació per no existir vacant que puguen ocupar qyuan arribe el seu torn, seran adscrits en funció de les quotes que s'establisquen en una província de la seua elecció en funció de la seua petició provincial.
Onze. Requisits
És requisit imprescindible perquè siga adjudicat un lloc determinat, la possessió de l'especialitat i el requisit lingüístic del lloc. Cap d'estos requisits ha de ser justificat pels participants per estar en poder d'esta administració.
Totes les condicions que s'exigixen en esta convocatòria han de complir-se en la data de terminació del termini de presentació d'instàncies.
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria.
Dotze. Irrenunciabilitat de les destinacions
Les destinacions adjudicades en la resolució definitiva d'esta convocatòria seran irrenunciables.
La presa de possessió de la nova destinació tindrà lloc el dia primer de setembre de 2010, i cessarà, si és el cas, en el de procedència l'últim dia d'agost.
Tretze. Suprimits i desplaçats
Amb anterioritat a l'adjudicació de les destinacions previstes en la present resolució, la Direcció General de Personal procedirà a adjudicar destinació provisional als funcionaris de carrera dels cossos docents de professors d'Ensenyança Secundària, professors d'escoles oficials d'idiomes, professors tècnics de formació professional, professors de Música i Arts Escèniques i professors i mestres de taller d'Arts Plàstiques i Disseny a què fa referència l'Orde d'1 de juliol de 2002, de la Conselleria de Cultura i Educació, per la qual es regula l'adscripció i els desplaçaments per modificació de les plantilles docents, dels cossos de professors d'Ensenyança Secundària, professors tècnics de Formació Professional i dels cossos que impartixen Ensenyances de Règim Especial.
La Direcció General de Personal anunciarà oportunament el lloc i la data d'adjudicació de les destinacions.
Catorze. Recursos
La present resolució és definitiva en via administrativa, i contra esta podrà interposar-se un recurs potestatiu de reposició davant del director general de Personal en el termini d'un mes, a comptar de l'endemà de ser publicada, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant del jutjat contenciós competent, en el termini de dos mesos a comptar de l'endemà a la data de ser publicada, d'acord amb el que establixen els articles 9 i 14 de la Llei 29/1998, de 13 de juliol, reguladora de la Jurisdicció Contenciosa Administrativa.
València, 25 de maig de 2010.- El director general de Personal: David Barelles Adsuara.